Efter godt et halvt år på posten som regionsdirektør fratræder Poul Bjerregaard med øjeblikkelig virkning.

Fratrædelsen sker i overensstemmelse med Region Nordjylland. - Jeg har lyst til at vende mig mod andre typer opgaver, hvor jeg i højere grad kan anvende mine strategiske og analytiske evner. Jeg er tilfreds med at regionen har vist forståelse for mit ønske om at søge nye udfordringer, siger Poul Bjerregaard. Regionsrådsformand Ulla Astman udtaler i en pressemeddelse: - Det var desværre kort tid, vi fik glæde af Poul Bjerregaards nye energiske tilgang og engagerede væsen, men jeg ønsker Poul al mulig held og lykke i hans fremtidige karriere. Ulla Astman fastholder overfor TV2/Nord, at Poul Bjerregaard var den rigtige mand til posten som regionsdirektør Indtil konstituering kan ske varetages regionsdirektørens opgaver af direktionens medlemmer Per Christiansen, Lars Mathiesen og Dorte Stigaard.